На основу члана 11. став 1. Правилника о општим условима и начину финансирања потреба грађана у области спорта број 25/2-2015-03 од 26.03.2015. године и Одлуке о буџету Градске општине Нишка Бања за 2015. годину (Службени лист Града Ниша број 104/14)

Комисија за спровођење јавног конкурса Градске општине Нишка Бања, расписује:

Ј А В Н И К О Н К У Р С

за финансирање и суфинансирање програма и пројеката у области спорта

из буџета Градске општине Нишка Бања у 2015. години

У складу са Правилником о условима и начину финансирања потреба у области спорта, подносиоци програма/пројеката за које се траже средства из буџета Градске општине Нишка Бања могу бити: спортске организације – спортски клубови и удружења грађана које су регистроване или делују на територији Градске општине Нишка Бања, месне заједнице и образовне установе као и друга правна и физичка лица са искуством у реализацији програма и пројеката којима се остварује општи интерес у области спорта.

Активности обухваћене програмом/пројектом реализују се до краја календарске године.

1. ПРЕДМЕТ ЈАВНОГ КОНКУРСА

* програми/пројекти спортских клубова (редовне активности у такмичаркој сезони);
* организација спортских манифестација;
* програми/пројекти из области школског спорта;
* спортско-рекреативне активности особа с посебним потребама;
* рекреативни пројекти/програми;
* остали програми у складу са Правилником и Законом о спорту

2. ПОТРЕБНА ДОКУМЕНТАЦИЈА

Подносилац пријаве мора да поднесе документацију о испуњености **ОПШТИХ УСЛОВА**:

1. **За финансирање и суфинансирање редовних активности такмичарске сезоне:**

* да је седиште подносиоца програма на територији Градске општине Нишка Бања,
* да је подносилац програма основан у складу са прописима којим је уређено његово оснивање,
* да подносилац програма припада националном гранском спортском савезу преко кога се остварује општи интерес у области спорта у Републици Србији.
* да је подносилац програма укључен у редовни систем такмичења званичног гранског савеза;
* да имају уредну евиденцију о чланству.

1. **За финансирање и суфинансирање осталих спортских манифестација:**

* да се пројекат реализује на територији Градске општине Нишка Бања,
* да је подносилац пројекта основан у складу са прописима којим је уређено његово оснивање,
* да има потребно искуство у реализацији пројеката којима се остварује општи интерес у области спорта (доказ су претходно реализовано пројекти).

Пријаве који не садрже тражену документацију неће бити разматране.

3. КРИТЕРИЈУМИ ЗА ОЦЕЊИВАЊЕ ПРОГРАМА/ПРОЈЕКАТА

Критеријуми за оцењивање и бодовање програма/пројеката су:

1. **За финансирање и суфинансирање такмичарске сезоне:**

* значај за Градску општину Нишка Бања 0-20 бодова;
* постигнути резултати у претходној години 0-20 бодова;
* традиција спорта 0-20 бодова;
* масовност – број активних/регистрованих чланова 0-20 бодова;
* кадровска опремљеност 0-20 бодова;

1. **За финансирање и суфинансирање осталих спортских манифестација:**

* значај за Градску општину Нишка Бања 0-20 бодова;
* традиција манифестације, 0-20 бодова;
* масовност – број активних учесника на манифестацији 0-20 бодова;
* искуство у реализацији предложеног програма 0-20 бодова;
* кадровска опремљеност 0-20 бодова;

Максималан број бодова је 100.

4. РОК ЗА ПОДНОШЕЊЕ И ОДЛУЧИВАЊЕ ПО ПРИЈАВАМА

Конкурс је отворен до 30.06.2015. године.

Пријаве се могу подносити од дана објављивања конкурса.

Обраду поднетих пријава врши Комисија у року од 10 дана од дана пријема истих, након чега врши избор програма/пројеката који се предлажу за финансирање/суфинансирање и доставља Већу Градске општине Нишка Бања предлог акта о избору програма/пројеката и расподели средстава.

5. НАЧИН ПОДНОШЕЊА ПРИЈАВЕ

Пријава се подноси на ОБРАСЦУ ПРИЈАВЕ за доделу средстава коју израђује Комисија.

ОБРАЗАЦ ПРИЈАВЕ се може преузети овде или у просторијама Градске општине Нишка Бања лично. Пријаве се достављају Комисији за спровођење јавног конкурса за финансирање и суфинансирање програма у области спорта, у писаној форми оверене од стране овлашћеног лица предлагача програма.

Пријаве се достављају путем поште на адресу: Градска општина Нишка Бања – Комисија за спровођење јавног конкурса за финансирање и суфинасирање програма и пројеката у областиспорта, улица Синђелићева број 3, или лично на писарници Градске општине Нишка Бања.

6. ОДЛУКА О ДОДЕЛИ СРЕДСТАВА

Коначну одлуку о додели средстава на предлог Комисије доноси Веће Градске општине.Нишка Бања.

Након коначности акта о додели средстава за финансирање или суфинансирање програма/пројеката, склапа се, на предлог Већа, уговор са подносиоцем пријаве. Уговор о спровођењу програма/пројеката закључују овлашћени представник подносиоца пријаве и Председник Градске општине Нишка Бања.

Уговором се уређују права, обавезе и одговорност уговорних страна, начин реализовања програма, као и начин извештавања о наменском трошењу одобрених средстава.

Уколико се подносилац не одазове позиву за потписивање уговора у року од 3 дана од обавештења да му је захтев одобрен, сматраће се да је одустао од захтева.

Заинтересована лица додатне информације у вези са реализацијом Конкурса могу добити на телефон 018/4548108, 018/4548130, 062/8014673